Diari Oficial de la Generalitat Valenciana


Sumari del DOGV 5198, del 14-02-2006 (2006/1233)

Notificació de la Resolució de 20 de desembre de 2005, del director del Centre de Desenvolupament Marítim, relativa a l'adjudicació de concessió administrativa per a l'explotació d'una estació de subministrament de carburants al port de Moraira, Companyia Espanyola de Petrolis, SA.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5198

Data del DOGV
:   14-02-2006

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2006/1233


Organisme emissor
:   Conselleria d'Infraestructures i Transport

Tipus de document
:   Anunci

Notificació de la Resolució de 20 de desembre de 2005, del director del Centre de Desenvolupament Marítim, relativa a l'adjudicació de concessió administrativa per a l'explotació d'una estació de subministrament de carburants al port de Moraira, Companyia Espanyola de Petrolis, SA. [2006/X1233]  
El 20 de desembre de 2005, el director del Centre de Desenvolupament Marítim va dictar la resolució esmentada en l'assumpte, l'extracte de la qual s'indica a continuació per a la publicació:   
1. Entitat que atorga:   
a) Organisme: Conselleria d'Infraestructures i Transport.   
b) Dependència que tramita l'expedient: Divisió d'Explotació i Conservació de Ports. Servici de Gestió de Ports.  
c) Número d'expedient: 30C05008  
2. Objecte de la concessió  
a) Descripció: concessió administrativa per a l'explotació d'una estació de subministrament de carburants al port de Moraira.  
b) Superfície concedida: la superfície de la concessió comprén 31 m², i inclou un punt de subministrament de gasoli B i el corresponent depòsit semisoterrat de 5.000 litres.  
c) Data de publicació en el DOGV: 23.09.2005.  
3. Tramitació: Llei 27/1992, de 24 de novembre, de Ports de l'Estat i de la Marina Mercant, modificada per Llei 62/1997, de 26 de desembre, que remet a la Llei 22/1988, de 28 de juliol, de Costes i el seu Reglament.  
4. Cànon  
a) Cànon per ocupació dels terrenys: tres-cents seixanta-dos euros amb díhuit cèntims/any (362,18 €/any), a raó d'11,6832 €/m²/any aplicats als 31 m² de superfície no edificada.  
b) Cànon per l'exercici de l'activitat industrial: cent noranta-quatre euros amb huitanta-dos cèntims/any (194,82 €/any), calculats a raó de 0,003 €/litre per 64.939 litres.  
Total cànon anual: 557,00 euros.  
L'import indicat no inclou l'IVA o qualsevol altre impost que haja de ser aplicat.  
Inicialment es liquidarà prenent com a base la quantitat de combustible consumit durant l'any 2004: 64.939 litres. D'acord amb este càlcul, la partida s'establix en 194,82 €/any, sense perjudici de la revisió d'este import a l'alça o a la baixa, segons la venda de combustible del període anual transcorregut.  
En els anys successius es liquidarà de la mateixa manera, és a dir, prenent com a base les dades obtingudes en l'exercici anterior. Esta partida es meritarà en el mateix moment que el cànon per ocupació de superfície i s'haurà de pagar per semestres avançants segons s'indica a continuació. A este efecte, el concessionari presentarà una declaració de volum de venda de carburants amb detall de mes a mes, i indicarà, a més, el valor de venda al públic.  
5. Atorgament:  
a) Data: 20.12.2005.  
b) Concessionari: Companyia Espanyola de Petrolis, SA.  
c) Termini d'adjudicació: un any, comptador des del 5 de juliol de 2005, prorrogable anualment de manera tàcita fins un màxim de cinc anys, inclòs l'inicial.  
València, 24 de gener de 2006.. El director del Centre de Desenvolupament Marítim: Francisco Pérez López.